רומלאוזאורוס

רומלאוזאורוס (שם מדעי: Rhomaleosaurus; משמעות השם: "לטאה חזקה") הוא סוג נכחד של זוחל ימי מקבוצת הפליואוזאורודים הנכחדת אשר חי במימי היורה.

מאפיינים 
הרומלאוזאורוס היה קרובם של הליופלרודון והפליוזאורוס, וחי בים שלחופי אירופה לפני 183-175.6 מיליון שנה. מאובניו נמצאו בבריטניה במצב כמעט שלם ומהם נקבעו ארבעה מינים מהסוג.

הוא הגיע לאורך שבעה מטרים והיה בעל צוואר קצר, ראש מסיבי בעל לסתות חזקות, שיניים חדות והיה חסר סנפירי גב או שת. ייתכן שהוא הריח את טרפו בצורה מדויקת במים, בדומה לכרישים. היצור היה טורף גדול שניזון מאיכתיוזאורים, אמוניטים, דגים, לרבות כרישים, ואף מפליוזאורים אחרים. את הטרף הוא קרע, בדומה לתנינים מודרניים, באמצעות טלטול רב עוצמה ונשיכה חזקה בעמוד השדרה של הקורבן.

בתרבות 
זוחל ימי זה הופיע בסרט Sea Rex 3D ובסדרה פלאווורלד וכן במשחק עולם היורה: המשחק.

קישורים חיצוניים

בעלי חיים שתוארו ב-1874
רומלסוזאוריים
בעלי חיים שחיו ביורה תחתון באירופה
פלזיוזאורים שחיו ביורה באירופה
טקסונים שתוארו בידי הארי סיילי
מאובני טקסונים שתוארו ב-1874